
VENDIM
Nr. 408, datë 15.6.2022

[bookmark: _GoBack]PËR TRANSFERIMIN NË PRONËSI TË BASHKISË MAT, PËR NJËSINË ADMINISTRATIVE BURREL, TË PASURISË NR. 2/26, ZONA KADASTRALE 1326, BURREL, DHE NJË PJESE TË PASURISË NR. 2/306, ZONA KADASTRALE 1326, BURREL, DHE PËR SHFUQIZIMIN E VENDIMIT NR. 356, DATË 29.4.2015, TË KËSHILLIT TË MINISTRAVE

Në mbështetje të nenit 100 të Kushtetutës; të neneve 14 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, dhe të neneve 3, 5 e 8, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Zëvendëskryeministrit, Këshilli i Ministrave

VENDOSI:

1. Transferimin nga Drejtoria e Përgjithshme e Arkivave, në pronësi të Bashkisë Mat, për Njësinë Administrative Burrel, të pasurisë me nr. 2/26, zona kadastrale 1326, Burrel, dhe të një pjese të pasurisë me nr. 2/306, zona kadastrale 1326, Burrel, sipas formularit dhe planrilevimeve, që i bashkëlidhen këtij vendimi, me qëllim ushtrimin e funksioneve në fushën e shërbimeve sociale dhe ekonomike.
2. Vendimi nr. 356, datë 29.4.2015, i Këshillit të Ministrave, “Për kalimin në përgjegjësi administrimi nga Ministria e Mbrojtjes te Drejtoria e Përgjithshme e Arkivave, për Drejtorinë e Arkivit Shtetëror Vendor në Dibër, Dega e Arkivit në Burrel, të pronës nr. 716, me emërtim ‘Qendër mobilizimi’, me vendndodhje në Burrel, dhe për një ndryshim në vendimin nr. 515, datë 18.7.2003, të Këshillit të Ministrave, ‘Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Ministrisë së Mbrojtjes’, të ndryshuar”, shfuqizohet.
3. Bashkisë Mat i ndalohet të ndryshojë destinacionin e përdorimit të pasurive të përcaktuara në pikën 1, të këtij vendimi, t’i tjetërsojë ose t’ua japë në përdorim të tretëve.
4. Ngarkohen Bashkia Mat dhe Drejtoria e Përgjithshme e Arkivave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Arben Ahmetaj

